ການຊອກຄົ້ນຫາ ຜູ້ໂດຍສານ ໃນເຮືອທ່ອງທ່ຽວອີຕາລີ ເລີ້ມຄືນໃໝ່ອີກໃນມື້ນີ້
ພວກນັກມຸດນໍ້າອີຕາລີ ເລີ້ມຊອກຄົ້ນຫາ ພວກທີ່ອາດບັງລອດຊີວິດຢູ່ ຄືນໃໝ່ອີກ ໃນເຮືອທ່ອງທ່ຽວຫຼົ້ມ ຢູ່ນອກແຄມຝັ່ງ ທາງຕາເວັນຕົກສຽງເໜືອ ຂອງປະເທດ.
ໃນວັນພະຫັດມື້ນີ້ ພວກນັກໝຸດນໍ້າອີຕາລີ ໄດ້ເລີ້ມຄືນໃໝ່ການຊອກຄົ້ນຫາຜູ້ໂດຍສານຈໍາ ນວນ 21 ຄົນທີ່ຫາຍສາບສູນໃນອຸບປະຕິເຫດເຮືອທ່ອງທ່ຽວຫລົ້ມນອກແຄມຝັ່ງທະເລໃນ ພາກຕາເວນຕົກສຽງເໜືອຂອງອີຕາລີ ເຈົ້າໜ້າທີ່ກ່າວວ່າ ພວກນັກໝຸດນໍ້າ ໄດ້ດໍາເນີນການຊອກຄົ້ນຫາຄືນໃໝ່ ຫລັງຈາກໄດ້ໂຈະ ການປະຕິບັດງານ ໃນວັນພຸດວານນີ້ ຍ້ອນມີຄວາມເປັນຫ່ວງວ່າເຮືອ Costa Concordia ອາດຈະພິກຍ້າຍຈາກກ້ອນຫີນທີ່ເຮືອຕັ້ງຄ້າງຢູ່ນັ້ນ ຕົກລົງໄປບ່ອນທີ່ມີນໍ້າເລິກ ຍາດຕິພີ່ນ້ອງທີ່ມີຄວາມກັງວົນພາກັນລໍຖ້າດ້ວຍຄວາມຫວັງທີ່ມີນ້ອຍເຕັມທີທີ່ວ່າ ພວກນັກ ກູ້ໄພຈະພົບເຫັນຜູ້ລອດຊີວິດຕື່ມອີກຫລັງຈາກເຮືອທ່ອງທ່ຽວໄດ້ຕໍາກ້ອນຫີນຢູ່ນອກແຄມ ຝັ່ງທະເລ Tascan ໃນອຸບປະຕິເຫດທີ່ເກີດຂື້ນ ໃນມື້ວັນສຸກສັບປະດາແລ້ວນັ້ນ ເຮືອທ່ອງທ່ຽວໄດ້ຕໍາເອົາກ້ອນ ຫີນແລ້ວເຮັດໃຫ້ທ້ອງເຮືອແຕກກວ້າງ 52 ແມດ ຊຶ່ງເປັນເຫດໃຫ້ເຮືອງ່ຽງໄປທາງຂ້າງ ເຈົ້າໜ້າທີ ກ່າວວ່າ ມີຢ່າງນ້ອຍ 11 ຄົນໄດ້ເສຍຊີວິດ ພວກນັກໝຸດນໍ້າກ່າວວ່າ ສະພາບການແມ່ນຍາກລໍາບາກຫລາຍແລະເປັນອັນຕະລາຍຢູ່ໃນ ເຮືອທ່ອງທ່ຽວຂະໜາດ 114,000 ໂຕນທີຈົມນໍ້າເປັນບາງສ່ວນນັ້ນ ແລະເຈົ້າໜ້າທີ່ອີຕາລີ ໄດ້ກ່າວອີກວ່າ ການຊອກຄົ້ນຫາຕື່ມອາດຈະໄດ້ຮັບຜົນສະທ້ອນຈາກການປ່ຽນແປງຂອງ ດິນຟ້າອາກາດ ນອກຈາກນັ້ນແລ້ວ ສະພາບດີນຟ້າອາກາດ ຍັງກໍ່ໃຫ້ເກີດ ມີຄວາມວິຕົກ ກ່ຽວກັບຄວາມເປັນໄປໄດ້ທີ່ອາດຈະເກີດໄພພິບັດຕໍ່ສິ່ງແວດລ້ອມນັ້ນ